देश भर में गरीब जनजातीय समुदायों के आर्थिक कल्याण को (विपणन के विकास और कौशल के निरंतर उन्नयन के माध्यम से) बढ़ावा देकर उन्हें सशक्त बनाने के अपने अभियान में ट्राइफेड ने राष्ट्रीय नोडल एजेंसी के रूप में ऐसे समुदाय के लोगों द्वारा बनाए गए उत्पादों की खरीद और उनका विपणन करने का काम शुरू किया है। ट्राइफेड ट्राइब्स इंडिया के नाम से जाने जाने वाले अपने खुदरा बिक्री स्टोरों के नेटवर्क के माध्यम से जनजातीय समुदाय द्वारा निर्मित कलात्मक और शिल्पकारी की वस्तुओं की खरीद और बिक्री का काम करता है।